Public procurement notice: Contract Award Notice
Published: 2017-06-17
Buyer: Tulli
Country: FI
Contract type: Services
Procedure: Open procedure
CPV classification: 48000000 | 72000000 | 72250000: System and support services
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena oli omaisuudenhallintajärjestelmä valmisohjelmistona sekä siihen liittyvät asiantuntijapalvelut:
Hankinnan kohteena oli omaisuudenhallintajärjestelmä valmisohjelmistona sekä siihen liittyvät tuki-, ylläpito- ja asiantuntijapalvelut (OHR-hankinta).
Tulli on päättänyt keskeyttää OHR-hankinnan. Perustelut hankinnan keskeyttämiselle on kuvattu kohdassa VI Täydentävät tiedot.
Tullin omaisuudenhallintajärjestelmän hankinta. Hankinta on keskeytetty. Perustelut keskeyttämiselle on kuvattu kohdassa VI Täydentävät tiedot.
Tulli julkaisi 23.1.2017 Tullin omaisuudenhallintajärjestelmää sekä siihen liittyviä ylläpito- ja asiantuntijapalveluita koskevan hankintailmoituksen kansallisessa HILMA-portaalissa ja EU-laajuisessa TED-portaalissa (dnro: 10/01.06.02/2016).
Hankinta toteutettiin julkisista hankinnoista ja käyttöoikeussopimuksista annetun lain 1397/2016 (jäljempänä ”uusi hankintalaki”) 32 §:n mukaisella avoimella menettelyllä. Hankinta toteutettiin uuden hankintalain 26 §:n 1 momentin 1 kohdan mukaisen EU-kynnysarvon ylittävänä hankintana.
Uuden hankintalain 2 §:n mukaan lain tavoitteena on tehostaa julkisten varojen käyttöä, edistää laadukkaiden, innovatiivisten ja kestävien hankintojen tekemistä sekä turvata yritysten ja muiden yhteisöjen tasapuoliset mahdollisuudet tarjota tavaroita, palveluja ja rakennusurakoita julkisten hankintojen tarjouskilpailuissa. Uuden hankintalain 125 §:n mukaan hankintamenettely voidaan keskeyttää vain todellisesta ja perustellusta syystä. Julkisista hankinnoista annetun lain 348/2007 (jäljempänä ”edellinen hankintalaki”) koskevan hallituksen esityksen mukaan oikeuskäytännössä hankintamenettelyn keskeyttämiseen on suhtauduttu suhteellisen sallivasti, eikä uudella säännöksellä ole tarkoitus tiukentaa vallitsevaa tulkintakäytäntöä. Lisäksi edellistä hankintalakia koskevassa talousvaliokunnan mietinnössä (TaVM 48/2010 vp s. 4) on todettu, ettei hankintamenettelyn keskeyttäminen edellytä vakavien tai poikkeuksellisten seikkojen olemassaoloa. Edellistä hankintalakia koskevan hallituksen esityksen (HE 182/2010, s. 4) mukaan hankintayksikön tulee hankintamenettelyä keskeyttäessä huomioida erityisesti ehdokkaiden ja tarjoajien syrjimättömän kohtelun periaate.
Uutta hankintalakia koskevan hallituksen esityksen (HE 108/2016, s. 223) mukaan hankinnan keskeyttämisen sääntely on säilynyt ennallaan edelliseen hankintalakiin nähden. Näin ollen edellä kuvatut hallituksen esityksen (HE 182/2010) kirjaukset pätevät myös uuteen hankintalakiin.
Oikeuskäytännössä hyväksyttäväksi keskeyttämisperusteeksi on katsottu muun ohella hankintayksikön muuttunut rahoitustilanne
Tullin julkisen talouden suunnitelma vuosille 2018–2021 on täsmentynyt OHR-hankintamenettelyn aikana keväällä 2017. Tulli pyysi kehysesityksessään viime lokakuussa tasokorotusta viraston toimintamenoihin vuodesta 2018 alkaen. Toimintamenojen tasokorotuksen lisäksi Tulli esitti uuden valvontatekniikan hankintaan ja nykyisten valvontalaitteiden kehittämiseen kehyskaudelle rahoitusta. Tullille ei myönnetty kumpaankaan edellä mainituista. Tullin taloudellinen tilanne on näin ollen tiukentunut entisestään OHR-hankintamenettelyn aikana.
Tullin tiukentuneesta rahoitustilanteesta johtuen ja vuoden 2018 määrärahojen riittävyyden varmistamiseksi, Tullin tulee tarkasti priorisoida eri menot ja investoinnit vuosien 2017–2018 aikana. Tulli on tullut siihen tulokseen, että Tullin irtainta omaisuutta on mahdollista hallita nykyisillä (lähinnä Excel-pohjaisilla) ratkaisuilla vielä noin 2-3 vuoden ajan. Tänä aikana Tulli kartoittaa vaihtoehtoisia, muun muassa valtionhallinnon yhteisiin ratkaisuihin perustuvia omaisuudenhallinnan toteutusvaihtoehtoja.
Edellä kuvattuihin oikeusohjeisiin, oikeuskäytäntöön ja Tullin muuttuneeseen rahoituksellisen tilanteeseen perustuen, Tulli katsoo, ettei hankinnan toteuttaminen 27.1.2017 julkaistun tarjouspyynnön mukaisena ole perusteltua. Hankinnan keskeyttäminen ei myöskään ole ketään tarjoajista syrjivä.
arvo ylittää julkisista hankinnoista ja käyttöoikeussopimuksista annetun lain 25 §:n mukaisen kyseistä hankintaa koskevan kynnysarvon.
voi tehdä hankintayksikölle kirjallisen hankintaoikaisuvaatimuksen. Hankintaoikaisuvaatimuksen voi tehdä tarjouskilpailuun osallistunut tarjoaja tai osallistumishakemuksen tehnyt ehdokas eli se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen).